રાજકોટની ભાગોળે મળવી ગામમાં આવેલ રામધણ આશ્રમમાં તસ્કરો ત્રાટક્યા હોવાની અને ચોરી કરી ગયા હોવાની કંટ્રોલ મારફતે જાણ થતા તાલુકા પોલીસ સ્ટેશનના પીઆઇ જે વી ધોળા, પીએસઆઇ ડામોર અને ડી સ્ટાફ સહિતનો કાફલો ગત રાત્રે તથા આજે સવારે ધસી ગયો હતો આ અંગે પીઆઇ ધોળા સાથે વાતચીત કરતા તેઓએ એવું જણાવ્યું હતું કે આશ્રમમાં દરરોજ હજારો લોકો આવતા હોય છે અને દાનપેટીમાં યથાશક્તિ પ્રમાણે દાન રોકડ રૂપે આપતા હોય છે આ તમામ દાનપેટીઓમાંથી એકત્ર થતી દાનની રોકડ રકમ એકઠી કરી એક કબાટમાં સાચવવામાં આવે છે જેની સમયાંતરે ગણતરી કરી આશ્રમ અને ગૌશાળામાં રહેતી ગાયોના નિભાવ ખર્ચ માટે ઉપયોગમાં લેવામાં આવતી હોય છે આશ્રમમાં મોડી રાત્રે તસ્કરો ત્રાટક્યા હતા અને જે કબાટમાં આ રોકડ રકમ રાખવામાં આવે છે તે કબાટના નકુચા તોડી તસ્કરો અમુક રોકડ રકમ ચોરી કરી ગયા હતા પરંતુ આ ચોરી હકીકતે કેટલા રૂપિયાની થઇ છે તે અંગે ખુદ મહંત પોતે પણ અજાણ છે કારણકે મહંતના જણાવ્યા પ્રમાણે છેલ્લે જયારે કબાટમાં જોયું હતું તે ૩ લાખ રૂપિયા હેમખેમ મળી આવ્યા છે જેથી ચોરી થઇ છે તો શેની તે પણ તપાસનો વિષય બની ગયો છે ચોરી થઇ તો શેની થઇ, કેટલાની થઇ અને તસ્કરો કોણ તે અંગે તાલુકા પોલીસે વધુ તપાસ હાથ ધરી છે.